கேள்வி: சிலாங்கூர் சுல்தான் இசாமுதீன் - தொடக்ககால வாழ்க்கை பற்றி நீங்கள் என்ன அறிந்துள்ளீர்கள்?
பதில்: இவர் சிலாங்கூர் சுல்தான் சுலைமான் (1863–1938) அவர்களின் மூன்றாவது மகனாவார். இவர் அரசமரபு அல்லாத ஒரு சாதாரண பெண்ணான சிக் புவான் அசுனா பிந்தி பிலோங் என்பவருக்கு மகனாகப் பிறந்தார். பிறக்கும்போது தெங்கு ஆலாம் சா ''(Tengku Alam Shah)'' என்று பெயரிடப்பட்டார். இவருக்கு ஒன்றுவிட்ட அண்ணன்கள் இருவர் இருந்ததால், சிலாங்கூர் சுல்தான் இவர் அரியணை ஏறுவார் என்று எவரும் எதிர்பார்க்கவில்லை. இவர் கோலா கங்சார் மலாய் கல்லூரி கல்வி பயின்றார். 1929-ஆம் ஆண்டு அந்தக் கல்லூரியின் பழைய மாணவர்கள் சங்கத்தை நிறுவுவதில்முக்கியப் பங்கு வகித்தார். 1931-ஆம் ஆண்டு, சிலாங்கூரின் தெங்கு லட்சுமணாவாக ''(Tengku Laksamana of Selangor)'' நியமிக்கப்பட்டார். முன்பு அவர் தெங்கு பாங்லிமா ராஜாவாக ''(Tengku Panglima Raja)'' பணியாற்றினார்.
கேள்வி: சிலாங்கூர் சுல்தான் இசாமுதீன் - சிலாங்கூர் சுல்தானாக முதல் ஆட்சி பற்றி தகவல் சொல்.
பதில்: சிலாங்கூர் சுல்தான் சுலைமான் இறந்த நான்கு நாட்களுக்குப் பிறகு, 1938 ஏப்ரல் 4-ஆம் தேதி, சுல்தான் இசாமுதீன் ஆலாம் சா, சிலாங்கூர் சுல்தான் அறிவிக்கப்பட்டார். சனவரி 26, 1939 அன்று, கிள்ளான், இசுதானா மகோத்தா புரி எனும் கிள்ளான் அரச அரண்மனையில், தெங்கு ஆலாம் சாவிற்கு முடிசூட்டப்பட்டது. அப்போது தெங்கு கிளானா ஜெயா புத்ரா எனும் பதவியில் இருந்த சிலாங்கூர் சுல்தான் மூசா கியாதுதீன் முடிசூட்டு விழாவிற்குத் தலைமை தாங்கினார்.
கேள்வி: சிலாங்கூர் சுல்தான் இசாமுதீன் - சப்பானியர் ஆட்சி பற்றி நீங்கள் என்ன அறிந்துள்ளீர்கள்?
பதில்: சனவரி 15, 1942 அன்று, சிலாங்கூரின் சப்பானிய இராணுவ ஆளுநரான கர்னல் புஜியாமா ''(Colonel Fujiyama),'' சுல்தான் இசாமுதீனை கோலாலம்பூர் உள்ள அரச மாளிகைக்கு அழைத்தார். அங்கு மேஜர் ஜெனரல் மினாக்கி ''(Major-General Minaki)'' என்பவருடன் ஒரு சந்திப்பு நடைபெற்றது. பிரித்தானிய போர் முயற்சிகளுக்கு ஆதரவாக உரைகளை நிகழ்த்தியதாகச் சுல்தான் இசாமுதீன் ஒப்புக்கொண்டார். சிலாங்கூரின் பிரித்தானிய பிரதிநிதி தன்னை அவ்வாறு செய்ய வற்புறுத்தியதாகச் சுல்தான் இசாமுதீன் கூறினார். அதன் பின்னர், சுல்தான் இசாமுதீனின் அண்ணன் சிலாங்கூர் சுல்தான் மூசா கியாதுதீன் தன்னுடைய சிலாங்கூர் சுல்தான் பொறுப்பை ஒப்படைக்கச் சொல்லி வற்புறுத்தப்பட்டார். அடுத்தக் கட்டமாக சுல்தான் இசாமுதீன், சிலாங்கூரின் சுல்தான் பதவியில் இருந்து நீக்கப்பட்டார். நவம்பர் 1943-இல், சிலாங்கூர் சுல்தான் மூசா கியாதுதீன் ''(Musa Ghiatuddin Riayat Shah of Selangor)'' சிலாங்கூர் சுல்தானாக அறிவிக்கப்பட்டார். 1943 முதல் சுல்தான் இசாமுதீன், சப்பானியர்களுடன் பணிபுரிய மறுத்துவிட்டார். சப்பானியர்கள் அவருக்கும் அவருடைய பிள்ளைகளுக்கும் வழங்கிய உதவித் தொகையையும் சுல்தான் இசாமுதீன் வாங்க மறுத்துவிட்டார்.''ibid''
கேள்வி: சிலாங்கூர் சுல்தான் இசாமுதீன் - சிலாங்கூர் சுல்தானாக இரண்டாவது ஆட்சி பற்றி நீங்கள் என்ன அறிந்துள்ளீர்கள்?
பதில்: மலாயாவில் சப்பானிய ஆக்கிரமிப்பு பிறகு பிரித்தானியர்கள் மலாயா திரும்பினர். சுல்தான் இசாமுதீன் ஆலாம் சா மீண்டும் சிலாங்கூர் அரியணைக்குக் கொண்டு வரப்பட்டார். அதே நேரத்தில் சுல்தான் மூசா கயித்துதீன் ரியாட் சா (தெங்கு மூசா எடின்) கோகோஸ் தீவு நாடுகடத்தப்பட்டார். மற்ற அனைத்து மலாய் ஆட்சியாளர்களைப் போலவே சுல்தான் இசாமுதீன் ஆலாம் சாவும் மலாயா ஒன்றியம் கையெழுத்திட்டிருந்தார். இருந்தாலும், சுல்தான் இசாமுதீன் ஆலாம் சா பின்னர் அந்த மலாயா ஒன்றியம் நிராகரித்து, மலாய் தேசியவாத முயற்சிகளுக்கு வெளிப்படையான ஆதரவை வழங்கினார். மார்ச் 1, 1946 அன்று, கோலாலம்பூர் உள்ள சுல்தான் சுலைமான் மன்றத்தில் முதல் மலாய் ஒற்றுமை கூட்டத்தை ''(First Malay Unity Congress)'' சுல்தான் இசாமுதீன் ஆலாம் சா நடத்தினார். ஒரு வகையில், இந்தக் கூட்டம் அம்னோ உருவாக்கப் படுவவதில் முக்கியப் பங்கு வகித்தது என அறியப்படுகிறது.
கேள்வி: சிலாங்கூர் சுல்தான் இசாமுதீன் - இறப்பு குறித்து விரிவாக சொல்லுங்கள்.
பதில்: சுல்தான் இசாமுதீன் ஆலாம் சா, தனது 62-ஆம் வயதில், மலேசியாவின் மலேசிய அரசர் பதவியேற்கவிருந்த நாளான 1960-ஆம் ஆண்டு செப்டம்பர் 1-ஆம் தேதி, கோலாலம்பூர் இசுதானா தெத்தாமுவில் அடையாளம் தெரியாத நோயால் காலமானார். அவர் செப்டம்பர் 3, 1960 அன்று சிலாங்கூர், கிள்ளான், சுல்தான் சுலைமான் பள்ளிவாசலுக்கு அருகிலுள்ள அரச கல்லறையில் அடக்கம் செய்யப்பட்டார். சுல்தான் இசாமுதீன் ஆலாம் சாவுக்குப் பிறகு அவரின் மகன் தெங்கு அப்துல் அசீஸ் சா, சிலாங்கூர் சுல்தானாகப் (1960–2001) பொறுப்பேற்றார். அவர் சிலாங்கூர் சுல்தான் சலாவுதீன் என்ற அரியணைப் பட்டத்தைப் பெற்றார்.
கேள்வி: சிலாங்கூர் சுல்தான் இசாமுதீன் - வெளிநாட்டு விருதுகள் பற்றி விளக்கவும்.
பதில்: * : ** File:UK King George V Silver Jubilee Medal ribbon.svg - :en:King George V Silver Jubilee Medal (1935) ** File:UK King George VI Coronation Medal ribbon.svg - :en:King George VI Coronation Medal (1937) ** File:UK Order St-Michael St-George ribbon.svg - :en:Order of St Michael and St George (KCMG) – Sir (1938) ** File:UK Queen EII Coronation Medal ribbon.svg - :en:Queen Elizabeth II Coronation Medal (1953) * : **File:BRU Family Order of Brunei 1st Class.svg - :en:Family Order of Laila Utama (DK) – Dato Laila Utama (24 September 1958)